Platen er klart politisk - og tidstypisk. Omslaget prydes av et malt bilde av et ungt par, liggende i sengen, med ungen i barneseng ved fotenden. På bordet og i forgrunnen tekopper, innsamlingsbøsse, hennes strikketøy, hans rutete arbeidsskjortre, et nummer av ml-avisen og en bok av Mao Zedong. På veggen skimtes en plakat med Hồ Chí Minh og FNL-flagget, på nattbordet røyk, askebeger og vekkerklokke.